LIETUVOS RESPUBLIKOS SEIMO VALDYBA

SPRENDIMAS

DĖL LIETUVOS RESPUBLIKOS KONSTITUCINIO TEISMO

2013 M. LAPKRIČIO 15 D., 2013 M. GRUODŽIO 11 D.,

2013 M. GRUODŽIO 16 D., 2013 M. GRUODŽIO 20 D. NUTARIMŲ ĮGYVENDINIMO

2014 m. balandžio 4 d. Nr. SV-S-591

Vilnius

Lietuvos Respublikos Seimo valdyba, atsižvelgdama į Seimo Teisės ir teisėtvarkos komiteto siūlymą, n u s p r e n d ž i a:

Pasiūlyti Lietuvos Respublikos Vyriausybei parengti ir pateikti Lietuvos Respublikos Seimui šiems Lietuvos Respublikos Konstitucinio Teismo nutarimams įgyvendinti reikalingus teisės aktų projektus pagal Lietuvos Respublikos Seimo kanceliarijos Teisės departamento pasiūlymus:

1. Konstitucinio Teismo 2013 m. lapkričio 15 d. nutarimui „Dėl Lietuvos Respublikos baudžiamojo proceso kodekso 255 straipsnio 2 dalies (2003 m. balandžio 10 d. redakcija),
256 straipsnio 1 dalies (2007 m. birželio 28 d., 2011 m. gruodžio 22 d. redakcijos), 4 dalies (2007 m. birželio 28 d., 2011 m. gruodžio 22 d. redakcijos), 320 straipsnio 3 dalies,
326 straipsnio 1 dalies (2007 m. birželio 28 d. redakcija) 4 punkto atitikties Lietuvos Respublikos Konstitucijai“.

2. Konstitucinio Teismo 2013 m. gruodžio 11 d. nutarimui „Dėl Lietuvos Respublikos nelaimingų atsitikimų darbe ir profesinių ligų socialinio draudimo įstatymo (2003 m. lapkričio 11 d. redakcija) 25 straipsnio 5 dalies atitikties Lietuvos Respublikos Konstitucijai, Lietuvos Respublikos Vyriausybės 2004 m. kovo 22 d. nutarimu Nr. 309 patvirtintų Nelaimingų atsitikimų darbe ir profesinių ligų socialinio draudimo išmokų nuostatų 103.5 punkto atitikties Lietuvos Respublikos Konstitucijai, Lietuvos Respublikos nelaimingų atsitikimų darbe ir profesinių ligų socialinio draudimo įstatymo (2003 m. lapkričio 11 d. redakcija) 27 straipsnio 1 daliai“.

3. Konstitucinio Teismo 2013 m. gruodžio 16 d. nutarimui „Dėl Lietuvos Respublikos Vyriausybės 2002 m. birželio 21 d. nutarimo Nr. 960 „Dėl Etilo alkoholio, naudojamo sveikatinimo reikmėms, atleidimo nuo akcizų taisyklių patvirtinimo“ (2004 m. balandžio 27 d. redakcija) 2.3 punkto atitikties Lietuvos Respublikos Konstitucijai, Lietuvos Respublikos akcizų įstatymui“.

4. Konstitucinio Teismo 2013 m. gruodžio 20 d. nutarimui „Dėl Lietuvos Respublikos saugaus eismo automobilių keliais įstatymo (2007 m. lapkričio 22 d. redakcija) 33 straipsnio 6 dalies atitikties Lietuvos Respublikos Konstitucijai“.

Seimo Pirmininkė	Loreta Graužinienė